ગુજરાતમાં છેલ્લા બે દાયકામાં થયેલી ચૂંટણીમાં થયેલા મતદાનની ટકાવારી પર નજર નાખીએ તો સ્પષ્ટ થઈ જાય છે કે, જ્યારે પણ ભારે મતદાન થયું છે ત્યારે તેનો સીધો ફાયદો ભાજપને મળ્યો છે. ભાજપ અને કોંગ્રેસને 2012ની ચૂંટણીમાં મળેલા કુલ વોટ વચ્ચે નવ ટકાનું અંતર હતું. ભાજપને 47.90 અને કોંગ્રેસને 38.90 ટકા વોટ મળ્યા હતા. આ વખતે પાંચ ટકા વોટ જ ઓછા પડ્યા છે, ત્યારે જો કોંગ્રેસ તેના જુના વોટ જાળવી રાખવામાં પણ સફળ રહે તો પણ ભાજપને નુક્સાન થઈ શકે છે.